|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**Аутономна покрајина Војводина, Република СрбијаХајдук Вељкова 1, 21000 Нови Садт: +381 21/484 3 484 , е-адреса: uprava@kcv.rs [www.kcv.rs](http://www.kcv.rs) |

Број: 194-18-О/3-13

Дана: 30.08.2018.год.

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 194-18-О -** **Набавка медицинске опреме I за потребе клиника КЦВ**

**ПИТАЊE ПОТЕНЦИЈАЛНОГ ПОНУЂАЧА:**

“Поштовани,

У име и за рачун потенцијалног понуђача у складу са чланом 63. Закона о јавним набавкама указујемо Вам на неправилности у конкурсној документацији, за набавку медицинске опреме ЈН бр. 194-18-О.

1. Рок за подношење понуда

Сходно члану 95. став 2. тачка 2) рок за подношење понуда у отвореном поступку не може бити краћи од 15 дана од дана када је објављен позив за подношење понуда.

Обзиром да је позив за подношење понуда објављен на порталу јавних набавки 16.08.2018. године, скрећемо пажњу да рок никако не може истицати 31.08.2018.

У прилог томе говори пресуда Управног суда број II-4 25 У 2294/14 од 26.03.2014. године, којим је тумачењем члана 95. изрекао да рок не може бити „последњи дан истека рока“ већ први наредни радни дан. Наиме, оваквим одређивањем рокова повређен је члан 80. став 2) Закона о општем управном поступку према коме ако је рок одређен на дане, дан када је обавештавање извршено, односно дан у који пада догађај од ког се рачуна трајање рока, не урачунава се у рок, већ се почетак рока рачуна од првог наредног дана. Рок који је одређен на месеце, односно на године завршава се истеком оног дана, месеца, односно године који по свом броју одговара дану када је обавештавање извршено, односно дану у који пада догађај од ког се рачуна трајање рока. Ако тог дана нема у последњем месецу, рок истиче последњег дана у том месецу. Следствено наведеном, последњи дан рока не може бити 31.08.2018. већ 01.09.2018. а како је 01.09. субота, рок се мора померити на понедељак, 03.09.2018.

Напомињемо да је именованом пресудом Управног суда поништено решење Републичке комисије за заштиту права у поступцима јавних набавки када се ради о потпуно истом чињеничном стању, те да бисмо избегли како поступак пред Републичком комисијом, тако и пред Управним судом, молимо Вас да извршите одговарајуће измене конкурсне документације.

1. На страни 50/85, под тачком 6) у делу Разрада критеријума, за партије 1 и 2 навели сте:

**УКУПНА ПОНУЂЕНА ЦЕНА** **без ПДВ – по формули .............. до 70 пондера**

 Најнижа понуђена цена

Број пондера се одређује по формули = --------------------------------------- x 50 пондера

 Понуђена цена

Понуђачу није јасно на који начин ће се бодовати цена, обзиром на очигледну несагласност у броју додељених пондера и формули по којој се број пондера одређује.

Чини се да се ради о техничкој грешци наручиоца, али, због прецизности и ваљаности конкурсне документације, молимо наручиоца да исправи грешку у складу са Законом.“

**ОДГОВОРИ НАРУЧИОЦА:**

**1.** Наручилац прихвата основ за сугестију представника потенцијалног понуђача и извршиће потребну техничку измену у Позиву за подношење понуда, те уподобити рок за доставу понуда у складу са Законом који регулише предметну област. Наручилац напомиње да је апсолутно нејасан захтев за изменом предметне Конкурсне документације поступка јавне набавке пошто се истом нигде не одређује рок за подношење понуда.

**2.** Наручилац прихвата напомену представника потенцијалног понуђача и потврђује да је у питању техничка грешка начињена у копирању приликом претходне измене предметне конкурсне документације, што је и више него очигледно.

Техничка грешка у формули никако не утиче на јасно одређене елементе критеријума '*економски најповољнија понуда*' који су одређени за доделу уговора, нити ће било како утицати при бодовању одговорајућих и прихватљивих понуда узимајући у обзир да максимални збир пондера (бодова) мора бити укупно 100, што је одређено Законом о ЈН.

Како је наручилац овим додатним појашњењем отклонио све сумње и како не постоји објективан основ за нејасноћу код потенцијалних понуђача на који начин ће се бодовати понуђена цена, наручилац сматра да је захтев за изменом неоснован.

 С поштовањем,

*Комисија за јавну набавку 194-18-О*